da da nl da da da da da da is da da da da en da de da en da en en it en da da sv da da en da da da da da it fr da da en sv da en de da da da da da da da da da es da da da da da da da da sv da en da da da da da da da da da da da da da da da da da da da da zh en fa da da da en fr da ms nb nb nl eu ta ro nl da da da da
Idrætsgymnasternes resultater ved Hungarian Grand Prix - GymDanmark
Hvad søger du efter? Søg
Kurser til børn og familie
DM Ugen 2022 – Én by, 29 idrætter og 100 medaljesæt
Trivsel, træning og gode oplevelser med gymnastik og fitness – hele livet
Idrætsgymnasternes resultater ved Hungarian Grand Prix
Idrætsgymnasternes resultater ved Hungarian Grand Prix
Marcus Frandsen, Joao Marcus Fuglsig og Joachim Winther deltog alle i mangekampen ved årets Hungarian Grand Prix, hvor et overraskende stort antal internationale topgymnaster var samlet.
Med en samlet score på 77,2 blev Marcus Frandsen fra Gefion den bedstplacerede dansker i mangekampen, hvor han sluttede som nr. 25. Marcus kom rigtig godt igennem sine øvelser i gulv, bensving, ringe og barre, mens han havde problemer med landingerne i spring over hest og afspringet i reck. Marcus opnåede derudover de bedste danske placeringer i henholdsvis gulv, bensving og ringe.
Joao Marcus Fuglsig fra VIK scorede 76,3 point i mangekampen og opnåede samtidig konkurrencens bedste danske disciplinresultat i spring over hest, hvor han blev nr. 13 med to svære spring.
Joao Marcus udførte som sit første spring en strakt Yurchenko med dobbelt skrue, som af dommerne i første omgang kun blev vurderet som en strakt Yurchenko med hel skrue. Efter en kort diskussion med overdommeren, hvor landstræner Marian Rizan med en video kunne dokumentere, at det udførte spring var med dobbelt skrue, blev karakteren korrigeret. Efterfølgende skete der så det, at dommerne ved en tastefejl kom til at give et stort fradrag i stedet for at tillægge point til det udførte spring. Denne dommerfejl blev desværre ikke rettet, hvilket betød, at Joao Marcus ikke fik sin berettigede placering som nr. 8.
Joachim Winther, ligeledes fra VIK,  scorede 75,5 point i mangekampen efter en konkurrence, hvor han kom fint igennem sine øvelser i gulv, ringe, hest og reck, mens han havde problemer i bensving og barre, hvor han indkasserede større fradrag end forventet. Joachim blev desuden den bedstplacerede dansker i reck med karakteren 13,0.
Konkurrencen var en fin test for de danske gymnaster inden VM, der finder sted i Glasgow om under en måned.
“Gymnasterne lavede fine præstationer og er i god form inden VM. Det var ikke en fejlfri konkurrence, men der er stadig tid til at finpudse formen inden elitedivisionsfinalen om to uger og ikke mindst VM, som selvfølgelig er sæsonens vigtigste konkurrence”, udtaler landstræner Marian Rizan.
Helge Vammen pådrog sig ved første runde af elitedivisionen en skade i sin biceps, hvor 30 procent af muskelfibrene blev revet over. Han havde håbet på at kunne stille op i bensving ved weekendens konkurrence, men blev af en ungarnsk læge rådet til at give armen ro i endnu en uge for at øge chancerne for at blive klar til VM.
Se resultaterne fra de enkelte discipliner ved Hungarian Grand Prix her!
Følg med på idrætsgymnastiks Facebook-side, hvor der kommer en video med højdepunkter fra de danske gymnasternes konkurrence i Ungarn.
Danmark er Europamestre i TeamGym 2022 17. september 2022
Danmark rydder bordet ved junior EM i TeamGym 16. september 2022
Sådan følger du EM i TeamGym og VM i Rytmisk Sports Gymnastik 13. september 2022
Vær med til at hylde din træner på Trænerens dag 9. september 2022
Fristen for at opstille til GymDanmarks frivillige enheder er ved at udløbe 6. september 2022
Gå på opdagelse i vores uddannelser og kurser
Nyheder om hvad der rører sig i gymnastikkens verden og informationer om kurser, uddannelse og billetsalg til vores events kommer til din indbakke ugenligt.
Når du tilmelder dig, giver du dit samtykke til at GymDanmark må sende ugentlige nyhedsbreve (GymNyt).
Du kan til enhver tid tid afmelde dig igen. Du afmelder ved at klikke afmeld nederst i nyhedsbrevet.
Tilmeld dig GymNYT –
Vi holder dig opdateret ugentligt
+ 45 4326 2601
Reg. & Kontonr.: 4180 3119119022